title: Komisjoni rakendusmäärus (EL) nr 343/2011, 8. aprill 2011 , millega avatakse Bosniast ja Hertsegoviinast pärit veinidele Euroopa Liidu tariifikvoodid ning sätestatakse nende haldamine

text:
               9.4.2011

               ET

               Euroopa Liidu Teataja

               L 96/12

         KOMISJONI RAKENDUSMÄÄRUS (EL) nr 343/2011,
   8. aprill 2011,
   millega avatakse Bosniast ja Hertsegoviinast pärit veinidele Euroopa Liidu tariifikvoodid ning sätestatakse nende haldamine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 144 lõiget 1 koostoimes artikliga 4,
   ning arvestades järgmist:

               (1)

               Käimas on ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahel 16. juunil 2008 allakirjutatud stabiliseerimis- ja assotsieerimislepingu (edaspidi „stabiliseerimis- ja assotsieerimisleping”) ratifitseerimine.

               (2)

               Euroopa Ühenduse ning Bosnia ja Hertsegoviina vahelise kaubandust ja kaubandusküsimusi käsitleva vahelepinguga (edaspidi „vaheleping”) ning meetmetega, mis on sätestatud nõukogu 16. juuni 2008. aasta määruses (EÜ) nr 594/2008 (2) (ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelise stabiliseerimis- ja assotsieerimislepingu ning ühelt poolt Euroopa Ühenduse ja teiselt poolt Bosnia ja Hertsegoviina vahelise kaubandust ja kaubandusküsimusi käsitleva vahelepingu teatava rakenduskorra kohta), on ette nähtud stabiliseerimis- ja assotsieerimislepingu kaubandust ja kaubandusküsimusi käsitlevate sätete varajane rakendamine.

               (3)

               Vahelepingus ning stabiliseerimis- ja assotsieerimislepingus on sätestatud, et Bosniast ja Hertsegoviinast pärit veine võib ELi tariifikvootide piires importida Euroopa Liitu tollimaksu nullmääraga; seda tingimusel, et Bosnial ja Hertsegoviinal ei tuleks maksta selle koguse eest mingisugust eksporditoetust.

               (4)

               Komisjon peaks võtma vastu ELi tariifikvootide avamist ja haldamist reguleerivad rakendusmeetmed.

               (5)

               Komisjoni 2. juuli 1993. aasta määrusega (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, (3) kodifitseeriti tollideklaratsioonide kuupäevade järjekorras kasutatavate tariifikvootide haldamist käsitlevad sätted.

               (6)

               Erilist tähelepanu tuleb pöörata sellele, et kõigil ELi importijatel oleks võrdselt ja pidevalt võimalik tariifikvoote kasutada ning et nullmäära rakendataks järjepidevalt asjaomase toodangu kogu imporditavale kogusele kõikides liikmesriikides kuni kvoodi ammendumiseni. Selleks et tagada kvootide ühtse haldamise tõhusus, ei tohiks takistada liikmesriikidel kasutada kvoodimahtu määral, mis vastab tegelikule impordile. Teabevahetus liikmesriikide ja komisjoni vahel peaks toimuma võimalikult suures ulatuses elektrooniliselt.

               (7)

               Alates vahelepingu jõustumisest 1. juulil 2008 kuni nõukogu 30. novembri 2009. aasta määruse (EÜ) nr 1215/2009 (millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes) (4) kohaldamise lõppkuupäevani eksporditi Bosniast ja Hertsegoviinast veini kõnealuses määruses sätestatud kvoodinumbri 09.1515 all. Seepärast tuleks käesolevat määrust kohaldada alates 1. jaanuarist 2011.

               (8)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Bosniast ja Hertsegoviinast pärit veini importimiseks Euroopa Liitu avatakse tollimaksu nullmääraga impordi tariifikvoot, mis on sätestatud lisas.
   2.   Tollimaksu nullmäära kohaldatakse järgmistel tingimustel:

               a)

               imporditavale veinile lisatakse vahelepingu ning stabiliseerimis- ja assotsieerimislepingu protokollis 2 sätestatud päritolutõend;

               b)

               imporditava veini eest ei maksta eksporditoetust.

         Artikkel 2
   Artiklis 1 osutatud tariifikvooti haldab komisjon kooskõlas määruse (EMÜ) nr 2454/93 artiklitega 308a, 308b ja 308c.
   Artikkel 3
   Liikmesriigid ja komisjon teevad tihedat koostööd, et tagada käesoleva määruse täitmine.
   Artikkel 4
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Määrust kohaldatakse alates 1. jaanuarist 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. aprill 2011

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  ELT L 169, 30.6.2008, lk 1.

      (3)  EÜT L 253, 11.10.1993, lk 1.

      (4)  ELT L 328, 15.12.2009, lk 1.

      LISA

         Euroopa Liitu imporditavate Bosniast ja Hertsegoviinast pärit veinide tariifikvoodid

                  Järjekorranumber

                  CN-kood (1)

                  TARICi tootekood

                  Kirjeldus

                  Kvoodimaht aastas
                  (hektoliitrit) (2)

                  Tollimaksumäär

                  09.1528

                  2204 10 93

                  Kvaliteetvahuvein, v.a šampanja või Asti spumante; muu värsketest viinamarjadest valmistatud vein, kuni 2-liitristes pakendites.

                  1. jaanuar –31. detsember 2011 ja järgnevad aastad: 12 800

                  Erand

                  2204 10 94

                  2204 10 96

                  2204 10 98

                  2204 21 06

                  2204 21 07

                  2204 21 08

                  2204 21 09

                  ex 2204 21 93

                  19, 29, 31, 41 ja 51

                  ex 2204 21 94

                  19, 29, 31, 41 ja 51

                  2204 21 95

                  ex 2204 21 96

                  11, 21, 31, 41 ja 51

                  2204 21 97

                  ex 2204 21 98

                  11, 21, 31, 41 ja 51

                  09.1529

                  2204 29 10

                  Muu värsketest viinamarjadest valmistatud vein, üle 2-liitristes pakendites.

                  1. jaanuar –31. detsember 2011 ja järgnevad aastad: 3 200

                  Erand

                  2204 29 93

                  ex 2204 29 94

                  11, 21, 31, 41 ja 51

                  2204 29 95

                  ex 2204 29 96

                  11, 21, 31, 41 ja 51

                  2204 29 97

                  ex 2204 29 98

                  11, 21, 31, 41 ja 51

         (1)  Kombineeritud nomenklatuuri klassifitseerimise eeskirjadest olenemata on toote kirjelduse sõnastus vaid soovituslik ning käesolevas lisas sätestatav soodustuskava on määratud kindlaks vastavalt toote CN-koodile. Kui CN-koodil on eesliide „ex”, tuleb sooduskava kindlaks määrata nii CN-koodi kui ka vastava kirjelduse põhjal.

         (2)  Ühe lepinguosalise taotlusel võib pidada nõupidamisi kvootide kohandamiseks, et kanda osa kogust punktist ex 2204 29 (järjekorranumber 09.1529) punktidesse ex 2204 10 ja ex 2204 21 (järjekorranumber 09.1528).


title: Komisjoni rakendusmäärus (EL) nr 1029/2014, 26. september 2014 , millega muudetakse määrust (EL) nr 73/2010, millega kehtestatakse ühtse Euroopa taeva aeronavigatsiooniliste andmete ja aeronavigatsiooniteabe kvaliteedinõuded  EMPs kohaldatav tekst

text:
               30.9.2014

               ET

               Euroopa Liidu Teataja

               L 284/9

         KOMISJONI RAKENDUSMÄÄRUS (EL) nr 1029/2014,
   26. september 2014,
   millega muudetakse määrust (EL) nr 73/2010, millega kehtestatakse ühtse Euroopa taeva aeronavigatsiooniliste andmete ja aeronavigatsiooniteabe kvaliteedinõuded
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 552/2004 Euroopa lennuliikluse juhtimisvõrgu koostalitlusvõime kohta (koostalitlusvõime määrus), (1) eriti selle artikli 3 lõiget 5,
   ning arvestades järgmist:

               (1)

               Komisjoni määruse (EL) nr 73/2010 (2) artikli 3 punktis 13, artikli 7 lõikes 5 ja artikli 10 lõikes 1 osutatakse komisjoni määrusele (EÜ) nr 2096/2005, (3) mis tunnistati kehtetuks komisjoni rakendusmäärusega (EL) nr 1035/2011 (4). Seega tuleks määruses (EL) nr 73/2010 leiduvaid viiteid määrusele (EÜ) nr 2096/2005 ajakohastada nii, et need osutaksid komisjoni rakendusmäärusele (EL) nr 1035/2011.

               (2)

               Määruse (EL) nr 73/2010 III lisas osutatakse Rahvusvahelise Standardiorganisatsiooni (ISO) kehtestatud standarditele. ISO on pärast määruse (EL) nr 73/2010 vastuvõtmist mõned eespool osutatud standardid läbi vaadanud ja ümber nummerdanud. Seega tuleks määruses (EL) nr 73/2010 leiduvaid viiteid vastavatele ISO standarditele ajakohastada, et tagada kooskõla kõnealuste standardite viimase numeratsiooni ja väljaandega.

               (3)

               Määruse (EL) nr 73/2010 I, III ja XI lisas osutatakse mitmesugustele rahvusvahelise tsiviillennunduse konventsiooni (Chicago konventsiooni) 15. lisaga ette nähtud mõistetele ja sätetele, täpsemalt selle konventsiooni 12. redaktsioonile (juuli 2004), millega inkorporeeritakse muudatus nr 34. Rahvusvaheline Tsiviillennunduse Organisatsioon (ICAO) on pärast määruse (EL) nr 73/2010 vastuvõtmist muutnud mitut mõistet ja sätet ning teataval määral ka Chicago konventsiooni 15. lisa struktuuri; viimased muudatused kajastuvad 14. redaktsioonis (juuli 2013), millega inkorporeeritakse muudatus nr 37. Seega tuleks määruses (EL) nr 73/2010 leiduvaid viiteid ajakohastada vastavalt Chicago konventsiooni 15. lisale, et võimaldada liikmesriikidel täita rahvusvahelisest õigusest tulenevaid kohustusi ja tagada kooskõla ICAO loodud rahvusvahelise õigusraamistikuga.

               (4)

               Määrust (EL) nr 73/2010 tuleks vastavalt muuta.

               (5)

               Käesolevas määruses sätestatud meetmed on kooskõlas komisjoni määruse (EÜ) nr 549/2004 (5) artikli 5 kohaselt asutatud ühtse taeva komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 73/2010 muudetakse järgmiselt.

               1)

               Artiklit 3 muudetakse järgmiselt:

                           a)

                           punkt 7 asendatakse järgmisega:
                           „7)   „lennundusteabe pakett (IAIP)”– paberkandjal või elektrooniliselt esitatud pakett, mis koosneb järgmistest osadest:

                                       a)

                                       lennundusteabe kogumikud (AIP), sealhulgas nende muudatused;

                                       b)

                                       AIP lisad;

                                       c)

                                       punktis 17 osutatud teade (NOTAM-teade) ning lennueelse teabe bülletäänid;

                                       d)

                                       aeronavigatsiooniteabe ringkirjad ning

                                       e)

                                       kontroll-loetelud ja kehtivate NOTAM-teadete loetelud”

                                 ;

                           b)

                           punkt 8 asendatakse järgmisega:
                           „8)   „takistuste andmed”– andmed kõikide selliste (ajutiste või püsivate) paiksete ja liikuvate objektide või nende osade kohta, mis asuvad õhusõidukile maapinnal liikumiseks ettenähtud alal, mis ulatuvad lendavate õhusõidukite ohutuse tagamiseks vajalikust kindlaksmääratud pinnast kõrgemale või mis asuvad kõnealustest kindlaksmääratud pindadest väljaspool, kuid kujutavad endast ohtu lennuliiklusele;”

                           c)

                           punkt 10 asendatakse järgmisega:
                           „10)   „lennujaama kaardistamise andmed”– andmed, mida kogutakse lennujaama kaardistamise eesmärgil;”

                           d)

                           punkt 13 asendatakse järgmisega:
                           „13)   „aeronavigatsiooniteabeteenuse osutaja”– asutus, kes vastutab aeronavigatsiooniteabeteenuse osutamise eest ja kes on sertifitseeritud vastavalt komisjoni rakendusmääruse (EL) nr 1035/2011 nõuetele;”

                           e)

                           punkt 24 asendatakse järgmisega:
                           „24)   „kriitilised andmed”– andmed, mis kuuluvad Rahvusvahelise Tsiviillennunduse Organisatsiooni Chicago konventsiooni (edaspidi „Chicago konventsioon”) 15. lisa 1. peatüki jaos 1.1 kindlaksmääratud terviklikkuse taseme alapunkti c kohase liigituse alla;”

                           f)

                           punkt 25 asendatakse järgmisega:
                           „25)   „olulised andmed”– andmed, mis kuuluvad Rahvusvahelise Tsiviillennunduse Organisatsiooni Chicago konventsiooni 15. lisa 1. peatüki jaos 1.1 kindlaksmääratud terviklikkuse taseme alapunkti b kohase liigituse alla;”.

               2)

               Artikli 7 lõige 5 asendatakse järgmisega:
               „5.   Ilma et see piiraks rakendusmääruse (EL) nr 1035/2011 kohaldamist, tagavad artikli 2 lõikes 2 osutatud isikud, et aeronavigatsiooniandmeid või -teavet esitavad töötajad on nõuetekohaselt koolitatud, pädevad ja volitatud tegema nõutavat tööd.”;

               3)

               artikli 10 lõige 1 asendatakse järgmisega:
               „1.   Artikli 2 lõikes 2 osutatud isikud rakendavad ja hoiavad toimivana nende aeronavigatsiooniandmete ja -teabe esitamist hõlmavat kvaliteedijuhtimissüsteemi vastavalt VII lisa A osas sätestatud nõuetele, ilma et see piiraks rakendusmääruse (EL) nr 1035/2011 kohaldamist.”

               4)

               I lisa muudetakse kooskõlas käesoleva määruse I lisaga.

               5)

               III lisa asendatakse käesoleva määruse II lisa tekstiga.

               6)

               XI lisa asendatakse käesoleva määruse III lisa tekstiga.

         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. september 2014

            Komisjoni nimel

            president

         José Manuel BARROSO

      (1)  ELT L 96, 31.3.2004, lk 26.

      (2)  Komisjoni määrus (EL) nr 73/2010, 26. jaanuar 2010, millega kehtestatakse ühtse Euroopa taeva aeronavigatsiooniliste andmete ja aeronavigatsiooniteabe kvaliteedinõuded (ELT L 23, 27.1.2010, lk 6).

      (3)  Komisjoni määrus (EÜ) nr 2096/2005, 20. detsember 2005, milles sätestatakse aeronavigatsiooniteenuste osutamise ühised nõuded (ELT L 335, 21.12.2005, lk 13).

      (4)  Komisjoni rakendusmäärus (EL) nr 1035/2011, 17. oktoober 2011, milles sätestatakse aeronavigatsiooniteenuste osutamise ühised nõuded ja millega muudetakse määrusi (EÜ) nr 482/2008 ja (EL) nr 691/2010 (ELT L 271, 18.10.2011, lk 23).

      (5)  Euroopa Parlamendi ja nõukogu määrus (EÜ) nr 549/2004, 10. märts 2004, millega sätestatakse raamistik ühtse Euroopa taeva loomiseks (raammäärus) (ELT L 96, 31.3.2004, lk 1).

      I LISA
      I lisa B osa punkt a asendatakse järgmisega:

                     „a)

                     tuleb esitada digitaalselt vastavalt III lisa punktides 9, 9a ja 12 osutatud ICAO standarditele;”

      II LISA

            „III LISA
            ARTIKLITES JA LISADES OSUTATUD SÄTTED

                        1.

                        Rahvusvahelise tsiviillennunduse konventsiooni 15. lisa „Aeronavigatsiooniteabe teenused” (14. redaktsioon, juuli 2013, sh muudatus nr 37) 3. peatüki punkt 3.7 („Kvaliteedijuhtimissüsteem”).

                        2.

                        Rahvusvahelise tsiviillennunduse konventsiooni 15. lisa „Aeronavigatsiooniteabe teenused” (14. redaktsioon, juuli 2013, sh muudatus nr 37) 3. peatüki punkt 1.2.1 („Horisontaalne referentssüsteem”).

                        3.

                        Rahvusvahelise tsiviillennunduse konventsiooni 15. lisa „Aeronavigatsiooniteabe teenused” (14. redaktsioon, juuli 2013, sh muudatus nr 37) 3. peatüki punkt 1.2.2 („Vertikaalne referentssüsteem”).

                        4.

                        Rahvusvahelise tsiviillennunduse konventsiooni 15. lisa „Aeronavigatsiooniteabe teenused” (14. redaktsioon, juuli 2013, sh muudatus nr 37) 4. peatükk („Lennundusteabe kogumikud (AIP)”).

                        5.

                        Rahvusvahelise tsiviillennunduse konventsiooni 15. lisa „Aeronavigatsiooniteabe teenused” (14. redaktsioon, juuli 2013, sh muudatus nr 37) 4. peatüki punkt 4.3 („AIP muudatuste tehnilised nõuded”).

                        6.

                        Rahvusvahelise tsiviillennunduse konventsiooni 15. lisa „Aeronavigatsiooniteabe teenused” (14. redaktsioon, juuli 2013, sh muudatus nr 37) 4. peatüki punkt 4.4 („AIP lisade tehnilised nõuded”).

                        7.

                        Rahvusvahelise tsiviillennunduse konventsiooni 15. lisa „Aeronavigatsiooniteabe teenused” (14. redaktsioon, juuli 2013, sh muudatus nr 37) 5. peatükk („NOTAM”).

                        8.

                        Rahvusvahelise tsiviillennunduse konventsiooni 15. lisa „Aeronavigatsiooniteabe teenused” (14. redaktsioon, juuli 2013, sh muudatus nr 37) 6. peatüki punkt 6.2 („Teabe esitamine paberkoopiana”).

                        9.

                        Rahvusvahelise tsiviillennunduse konventsiooni 15. lisa „Aeronavigatsiooniteabe teenused” (14. redaktsioon, juuli 2013, sh muudatus nr 37) 10. peatüki punkt 10.1 („Kattealad ja nõuded andmete esitamise kohta”).

                        9a.

                        Rahvusvahelise tsiviillennunduse konventsiooni 15. lisa „Aeronavigatsiooniteabe teenused” (14. redaktsioon, juuli 2013, sh muudatus nr 37) 10. peatüki punkt 10.2.1 („Maapinna kõrgusmudeli andmekogum — sisu, arvandmete spetsifikatsioonid ja struktuur”).

                        10.

                        Rahvusvahelise tsiviillennunduse konventsiooni 15. lisa „Aeronavigatsiooniteabe teenused” (14. redaktsioon, juuli 2013, sh muudatus nr 37) 1. liide („Lennundusteabe kogumiku (AIP) sisu”).

                        11.

                        Rahvusvahelise tsiviillennunduse konventsiooni 15. lisa „Aeronavigatsiooniteabe teenused” (14. redaktsioon, juuli 2013, sh muudatus nr 37) 7. liide („Aeronavigatsiooniliste andmete avaldamise resolutsioon ja andmete terviklikkuse liigitus”).

                        12.

                        Rahvusvahelise tsiviillennunduse konventsiooni 15. lisa „Aeronavigatsiooniteabe teenused” (14. redaktsioon, juuli 2013, sh muudatus nr 37) 8. liide („Maapinna kõrgusmudeli ja takistuste andmete nõuded”).

                        13.

                        Objektihalduse Grupi (Object Management Group, OMG) unifitseeritud modelleerimiskeele (UML) spetsifikatsiooni versioon 2.1.1.

                        14.

                        Rahvusvaheline Standardiorganisatsioon, ISO 19107:2003 — geograafiline teave — ruumiline skeem (1. redaktsioon, 8.5.2003).

                        15.

                        Rahvusvaheline Standardiorganisatsioon, ISO 19115:2003 — geograafiline teave — metaandmed (1. redaktsioon, 8.5.2003 [parandus 1:2006, 5.7.2006]).

                        16.

                        Rahvusvaheline Standardiorganisatsioon, ISO 19139:2007 — geograafiline teave — metaandmed — XML-skeemi rakendamine (1. redaktsioon, 17.4.2007).

                        17.

                        Rahvusvaheline Standardiorganisatsioon, ISO 19118:2011 — geograafiline teave — kodeerimine (2. redaktsioon, 10.10.2011).

                        18.

                        Rahvusvaheline Standardiorganisatsioon, ISO 19136:2007 — geograafiline teave — geograafiline märgistuskeel (GML) (1. redaktsioon, 23.8.2007).

                        19.

                        Rahvusvaheline Standardiorganisatsioon, ISO/IEC 19757-3:2006 — infotehnoloogia — dokumendiskeemi kirjelduskeeled (DSDL) — 3. osa: reeglitepõhine valideerimine — Schematron (1. redaktsioon, 24.5.2006).

                        20.

                        ICAO dokument 9674/AN/946 — rahvusvaheline geodeetiliste koordinaatide süsteem — 1984. aasta käsiraamat (2. redaktsioon, 2002).

                        21.

                        ICAO dokument 9674-AN/946 — rahvusvaheline geodeetiliste koordinaatide süsteem — 1984. aasta (WGS-84) käsiraamat (2. redaktsioon, 2002) 7. peatüki punkt 7.3.2 („Tsükkelkoodkontrolli (CRC) algoritm”).

                        22.

                        Rahvusvaheline Standardiorganisatsioon, ISO/IEC 27002:2005 — infotehnoloogia — turbetehnika — infoturbe haldamise tegevusjuhis (1. redaktsioon, 15.6.2005).

                        23.

                        Rahvusvaheline Standardiorganisatsioon, ISO 28000:2007 — tarneahela julgestuse tagamise juhtimissüsteemide spetsifikatsioonid (1. redaktsioon, 21.9.2007, läbivaatamisel, asendatakse 2. redaktsiooniga, mille kavandatav kuupäev on 31.1.2008 [uurimisjärgus]).

                        24.

                        Eurocae ED-99 A, nõuded lennujaama kaardistamise andmebaasi kasutajale (oktoober 2005).

                        25.

                        Rahvusvaheline Standardiorganisatsioon, ISO 19110:2005 — geograafiline teave — nähtuste kataloogimise metoodika (1. redaktsioon).”

      III LISA

            „XI LISA
            ARTIKLIS 14 OSUTATUD ICAO ERINEVUSED
            Rahvusvahelise tsiviillennunduse konventsiooni 15. lisa „Aeronavigatsiooniteabe teenused” 3. peatüki punkt 3.5.2 („Tsükkelkoodkontroll”). (14. redaktsioon, juuli 2013, sh muudatus nr 37).”


title: Komisjoni rakendusmäärus (EL) 2015/792, 19. mai 2015, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Maçã de Alcobaça (KGT)]

text:
               22.5.2015

               ET

               Euroopa Liidu Teataja

               L 127/5

         KOMISJONI RAKENDUSMÄÄRUS (EL) 2015/792,
   19. mai 2015,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Maçã de Alcobaça (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Portugali taotluse saada heakskiit komisjoni määrusega (EÜ) nr 1107/96 (2) registreeritud kaitstud geograafilise tähise „Maçã de Alcobaça” spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (3).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleb spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Maçã de Alcobaça” (KGT) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. mai 2015

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni määrus (EÜ) nr 1107/96, 12. juuni 1996, geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).

      (3)  ELT C 468, 31.12.2014, lk 10.


title: Komisjoni rakendusmäärus (EL) nr 87/2012, 1. veebruar 2012 , millega muudetakse rakendusmäärust (EL) nr 540/2011 toimeaine kletodiimi heakskiitmise tingimuste osas  EMPs kohaldatav tekst

text:
               2.2.2012

               ET

               Euroopa Liidu Teataja

               L 30/8

         KOMISJONI RAKENDUSMÄÄRUS (EL) nr 87/2012,
   1. veebruar 2012,
   millega muudetakse rakendusmäärust (EL) nr 540/2011 toimeaine kletodiimi heakskiitmise tingimuste osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu lepingut ja Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõike 2 punkti c,
   ning arvestades järgmist:

               (1)

               Komisjoni direktiiviga 2011/21/EL (2) lisati toimeaine kletodiim direktiivi 91/414/EMÜ I lisasse kasutamiseks suhkrupeedi herbitsiidina. Alates direktiivi 91/414/EMÜ asendamisest määrusega (EÜ) nr 1107/2009 käsitatakse seda ainet kõnealuse määruse kohaselt heakskiidetuna ning see on esitatud komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (3) lisa A osa loetelus.

               (2)

               14. veebruaril 2011 esitas Arysta LifeScience, kelle taotlusel lisati kletodiim direktiivi 91/414/EMÜ I lisasse, taotluse muuta kletodiimi kasutusalasid, et kletodiimi lubataks lisaks suhkrupeedile kasutada ka muude kultuuride puhul. Taotlusele olid lisatud täiendavad materjalid. Taotlus esitati Madalmaadele, kes olid määrusega (EÜ) nr 1490/2002 (4) nimetatud referentliikmesriigiks.

               (3)

               Madalmaad hindasid taotleja esitatud täiendavaid andmeid ja koostasid hindamisaruande kavandi lisandi. Lisand esitati komisjonile 28. märtsil 2011. aastal. Madalmaad edastasid lisandi teistele liikmesriikidele ja Euroopa Toiduohutusametile (edaspidi „toiduohutusamet”), et nad saaksid esitada märkusi, ning andsid saadud märkused edasi komisjonile.

               (4)

               Toiduohutusamet korraldas hindamisaruande kavandi lisandi ekspertide nõupidamise. 15. oktoobril 2011. aastal esitas toiduohutusamet oma järelduse taotlejale, liikmesriikidele ja komisjonile ning tegi selle üldsusele kättesaadavaks. Kuna taotleja esitas märkusi, tegi toiduohutusamet järelduses muudatusi. Toiduohutusamet esitas muudetud järelduse taotlejale, liikmesriikidele ja komisjonile ning tegi 18. novembril 2011. aastal selle üldsusele kättesaadavaks (5).

               (5)

               Kooskõlas määruse (EÜ) nr 1107/2009 artikli 13 lõikega 1 palus komisjon esitada teavitajal märkused kletodiimi läbivaatamisaruande kohta. Taotleja esitas oma märkused, mida uuriti põhjalikult.

               (6)

               Liikmesriigid ja komisjon vaatasid hindamisaruande kavandi lisandi ja toiduohutusameti järelduse läbi toiduahela ja loomatervishoiu alalises komitees ning 9. detsembril 2011 vormistati need komisjoni läbivaatamisaruandena kletodiimi kohta.

               (7)

               Mitmest uuringust ilmneb, et võib loobuda piirangust kasutada kletodiimi sisaldavaid taimekaitsevahendeid ainult suhkrupeetide puhul.

               (8)

               Seetõttu tuleks rakendusmääruse (EL) nr 540/2011 lisa vastavalt muuta.

               (9)

               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa A osa muudetakse vastavalt käesoleva määruse lisale.
   Artikkel 2
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. veebruar 2012

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  ELT L 58, 3.3.2011, lk 49.

      (3)  ELT L 153, 11.6.2011, lk 1.

      (4)  EÜT L 224, 21.8.2002, lk 23.

      (5)  Conclusion on the peer review of the pesticide risk assessment of the active substance clethodim. EFSA Journal 2011; 9(10):2417. [99 lk]. doi:10.2903/j.efsa.2011.2417. Kättesaadav aadressil www.efsa.europa.eu/efsajournal

      LISA
      Rakendusmääruse (EL) nr 540/2011 lisa A osa rida 329 asendatakse järgmisega.

                     Number

                     Üldnimetus, tunnuskoodid

                     IUPACi nimetus

                     Puhtus

                     Heakskiitmise kuupäev

                     Heakskiitmise aegumine

                     Erisätted

                     „329

                     Kletodiim
                     CASi nr 99129-21-2
                     CIPACi nr 508

                     (5RS)-2-{(1EZ)-1-[(2E)-3-kloroallüüloksüimino]propüül}-5-[(2RS)-2-(etüültio)propüül]-3-hüdroksütsükloheks-2-een-1-oon

                     ≥ 930 g/kg
                     Lisandid:
                     tolueen kuni 4 g/kg

                     1. juuni 2011

                     31. mai 2021

                     A   OSA
                     Lubatakse kasutada ainult herbitsiidina
                     B   OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 9. detsembril 2011 toiduahela ja loomatervishoiu alalises komitees kletodiimi kohta koostatud läbivaatusaruande järeldust, eelkõige selle I ja II lisa.
                     Liikmesriigid peavad üldhinnangus erilist tähelepanu pöörama veeorganismide, lindude ja imetajate kaitsele ning tagavad, et kasutustingimustega nähakse vajaduse korral ette meetmete kohaldamine võimalike riskide vähendamiseks.
                     Asjaomased liikmesriigid taotlevad, et esitataks uusimate teaduslike andmete põhjal kinnitavat teavet järgmise kohta:

                                 —

                                 pinnases ja põhjavees leidumise hinnangud,

                                 —

                                 jääkide määratlus riskihindamise eesmärgil.

                           Asjaomased liikmesriigid tagavad, et taotleja esitab nimetatud kinnitava teabe komisjonile 31. maiks 2013.”


title: Komisjoni rakendusmäärus (EL) 2015/2257, 4. detsember 2015, millega registreeritakse garanteeritud traditsiooniliste toodete registris nimetus [Кайсерован врат Тракия (Kayserovan vrat Trakiya) (GTT)]

text:
               5.12.2015

               ET

               Euroopa Liidu Teataja

               L 321/17

         KOMISJONI RAKENDUSMÄÄRUS (EL) 2015/2257,
   4. detsember 2015,
   millega registreeritakse garanteeritud traditsiooniliste toodete registris nimetus [Кайсерован врат Тракия (Kayserovan vrat Trakiya) (GTT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõike 3 punkti a,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile b avaldati Euroopa Liidu Teatajas Bulgaaria esitatud taotlus registreerida nimetus „Кайсерован врат Тракия” (Kayserovan vrat Trakiya) (2).

               (2)

               Komisjon sai 11. juunil 2014 Kayseri kaubanduskojalt (Türgi) vastulause. Sellele vastulausele järgnes 14. augustil 2014 e-postiga põhjendatud vastuväide. Määruse (EL) nr 1151/2012 artikli 51 lõike 2 kohaselt peab vastulausele järgnema kahe kuu jooksul põhjendatud vastuväide. Kõnealune põhjendatud vastuväide jõudis kohale sellest kahekuulisest tähtajast hiljem. Seetõttu loeb komisjon Kayseri kaubanduskoja (Türgi) vastuväite vastuvõetamatuks.

               (3)

               12. juunil 2014 saatis Kreeka vastulause koos põhjendatud vastuväitega. Vastuväide põhines määruse (EL) nr 1151/2012 artikli 21 lõike 1 punktil b. Väideti, et kuna osa Traakia piirkonnast kuulub Kreeka alla, piiraks nimetuse „Кайсерован врат Тракия” (Kayserovan vrat Trakiya) registreerimine Kreeka tootjate õigust kasutada kohanime „Θράκη” (Traakia). Tähis „Traakia” esineb mitme lihatoote nimetuses.

               (4)

               Komisjon uuris Kreeka vastuväidet ja tunnistas selle määruse (EL) nr 1151/2012 artikli 21 lõike 1 punkti b tähenduses vastuvõetavaks. Seepärast kutsus ta 10. oktoobri 2014. aasta kirjas huvitatud isikuid üles pidama asjakohaseid konsultatsioone, et jõuda omavahel kokkuleppele vastavalt nende riigis kehtivatele menetlustele.

               (5)

               Bulgaaria ja Kreeka jõudsid sellisele kokkuleppele ning teatasid sellest komisjonile 5. mail 2015.

               (6)

               Bulgaaria ja Kreeka vahelist kokkulepet võib võtta arvesse sedavõrd, kuivõrd see vastab määrusele (EL) nr 1151/2012 ja muudele ELi õigusnormidele.

               (7)

               Kooskõlas määruse (EL) nr 1151/2012 artikli 18 lõikega 3 leppisid Bulgaaria ja Kreeka kokku, et sarnase nimetusega toodete eristamiseks ja tarbijate eksitamise vältimiseks toote lähtekoha osas lisatakse nimetuse „Кайсерован врат Тракия” (Kayserovan vrat Trakiya) juurde väide „valmistatud traditsiooniliselt Bulgaarias”.

               (8)

               Samuti nõustusid kõnealused osalised käesolevas määruses selle täpsustamisega, et kohanimi „Traakia” ei ole ette nähtud üksnes nimetuses „Кайсерован врат Тракия” (Kayserovan vrat Trakiya) kasutamiseks.

               (9)

               Eespool toodut arvestades leiab komisjon, et nimetuse „Кайсерован врат Тракия” (Kayserovan vrat Trakiya) juurde tuleks lisada väide „valmistatud traditsiooniliselt Bulgaarias”.

               (10)

               Lisaks tuleks täpsustada, et ilma et see piiraks määruse (EL) nr 1151/2012 artikli 24 lõike 2 kohaldamist, ei takista nimetuse „Кайсерован врат Тракия” (Kayserovan vrat Trakiya) koos väitega „valmistatud traditsiooniliselt Bulgaarias” registreerimine tootjaid kasutamast liidu territooriumil toodete märgistamisel ja esitlemisel kohanime „Traakia”, sh selle tõlkeid, kooskõlas ELi õigusnormidega, eelkõige Euroopa Parlamendi ja nõukogu määrusega (EL) nr 1169/2011, (3) milles käsitletakse toidualase teabe esitamist tarbijatele,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Кайсерован врат Тракия” (Kayserovan vrat Trakiya) (GTT) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (4) XI lisas esitatud klassi 1.2 „Lihatooted (kuumtöödeldud, soolatud, suitsutatud jne)” kuuluva tootena.
   Artikkel 2
   Artiklis 1 osutatud nimetuse juurde lisatakse väide „valmistatud traditsiooniliselt Bulgaarias”. Tootespetsifikaadi kokkuvõte on esitatud käesoleva määruse lisas.
   Artikkel 3
   Kohanime „Traakia”, sh selle tõlkeid, võib ka edaspidi kasutada liidu territooriumil toodete märgistamiseks või esitlemiseks, tingimusel et järgitakse liidu õiguskorras kohaldatavaid põhimõtteid ja eeskirju.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. detsember 2015

            Komisjoni nimel

            president

         Jean-Claude JUNCKER

      (1)  ELT L 343, 14.12.2012, lk 1.

      (2)  ELT C 75, 14.3.2014, lk 16.

      (3)  Euroopa Parlamendi ja nõukogu määrus (EL) nr 1169/2011, 25. oktoober 2011, milles käsitletakse toidualase teabe esitamist tarbijatele ning millega muudetakse Euroopa Parlamendi ja nõukogu määrusi (EÜ) nr 1924/2006 ja (EÜ) nr 1925/2006 ning tunnistatakse kehtetuks komisjoni direktiiv 87/250/EMÜ, nõukogu direktiiv 90/496/EMÜ, komisjoni direktiiv 1999/10/EÜ, Euroopa Parlamendi ja nõukogu direktiiv 2000/13/EÜ, komisjoni direktiivid 2002/67/EÜ ja 2008/5/EÜ ning komisjoni määrus (EÜ) nr 608/2004 (ELT L 304, 22.11.2011, lk 18).

      (4)  Komisjoni rakendusmäärus (EL) nr 668/2014, 13. juuni 2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).

      LISA

         GARANTEERITUD TRADITSIOONILISE TOOTE (GTT) REGISTREERIMISE TAOTLUS

      NÕUKOGU MÄÄRUS (EÜ) nr 509/2006 (1)

         „КАЙСЕРОВАН ВРАТ ТРАКИЯ” (KAYSEROVAN VRAT TRAKIYA)

         EÜ nr: BG-TSG-0007-01018 – 23.7.2012

      1.   Taotlejate rühma nimi ja aadress

      Rühma või organisatsiooni nimi (vajaduse korral): Sdruzhenie Traditsionni surovo-susheni mesni produkti (traditsiooniliste kuivatatud toorlihatoodete tootjate assotsiatsioon (STSSMP))

                  —

                  Aadress: bul. Shipchenski prohod, bl. 240, vh A, ap 6, et. 3, Sofia 1111

                  —

                  Telefon: +359 29712671

                  —

                  Faks: +359 29733069

                  —

                  E-posti aadress: office@amb-bg.com

            2.   Liikmesriik või kolmas riik

      Bulgaaria
      3.   Spetsifikaat

      3.1.   Registreeritav(ad) nimetus(ed) (komisjoni määruse (EÜ) nr 1216/2007
          (2)
         artikkel 2)

      „Кайсерован врат Тракия” (Kayserovan vrat Trakiya)
      Nimetuse juurde lisatakse väide „valmistatud traditsiooniliselt Bulgaarias”.
      3.2.   Kas nimetus

                  ☒

                  on iseenesest eripärane

                  ☐

                  väljendab põllumajandustoote või toidu eripära

            Nimetus „Kayserovan vrat Trakiya” võeti esmakordselt kasutusele 1980. aastal toote tootmise jaoks vajalikus standardimisdokumendis, uurijate Dzhevizovi ja Kiseva koostatud ühtses standardis 18-71996-80. Toode sai kiiresti tuntuks ning eespool esitatud nimetuse all on seda Bulgaarias traditsiooniliselt toodetud nüüd rohkem kui 30 aastat. Nimetus on iseenesest eripärane ka seepärast, et sisaldab punktis 3.6 kirjeldatud toote põhikoostisaineid.
      3.3.   Kas taotletakse nimetuse reserveerimist määruse (EÜ) nr 509/2006 artikli 13 lõike 2 alusel

                  ☒

                  registreerimine nimetuse reserveerimisega

                  ☐

                  registreerimine ilma nimetuse reserveerimiseta

            3.4.   Toote liik

      Klass 1.2. Lihatooted (kuumtöödeldud, soolatud, suitsutatud jne).
      3.5.   Punktis 3.1 esitatud nimetusega tähistatava põllumajandustoote või toidu kirjeldus (määruse (EÜ) nr 1216/2007 artikli 3 lõige 1)

      Toode „Kayserovan vrat Trakiya” on toorsuitsutatud tükeldamata lihast hõrgutis. Seda valmistatakse värskest kondita seakaelakarbonaadist. Suitsutamise käigus pressitakse seda korduvalt ja kaetakse nn keisri seguga (kayserova smes), mis koosneb looduslikest maitsetaimedest ja valgest veinist. Toode sobib otsetarbimiseks kõikides tarbijarühmades.

         Füüsikalised omadused – kuju ja mõõtmed

                  —

                  3–4 cm paksusega piklik lame silinder.

         Keemilised omadused

                  —

                  veesisaldus: mitte üle 40,0 % kogumassist;

                  —

                  keedusoolasisaldus: mitte üle 5,0 % kogumassist;

                  —

                  nitritid (jääk lõpptootes): mitte üle 50 mg/kg;

                  —

                  pH mitte alla 5,4.

         Organoleptilised omadused

                     Välimus ja värvus:

                              —

                              pruunikaspunase nn keisri seguga kaetud pealispind on hästi kuivatatud ja selgelt moodustunud koorikuga.

                     Läbilõige:

                              —

                              lihaskude on erepunane, lõheroosat värvi pekiosa paksus on kuni 1 cm.

                     Konsistents: tihke ja elastne.

                     Maitse ja lõhn: iseloomulik, meeldiv, kergelt soolane, tänu kasutatud maitseainetele iseloomuliku lõhnaga ning võõra maitse ja lõhnata.
                  Toodet „Kayserovan vrat Trakiya” võib turustada tervena, tükkideks lõigatuna või viilutatult, vaakum- või tsellofaanpakendites või säilitusgaasikeskkonda pakendatult.

            3.6.   Punktis 3.1 esitatud nimetusega tähistatava põllumajandustoote või toidu tootmismeetodi kirjeldus (määruse (EÜ) nr 1216/2007 artikli 3 lõige 2)

      Toote „Kayserovan vrat Trakiya” tootmiseks on vaja järgmisi koostis- ja lisaaineid.

                  Liha: 100 kg seakaelakarbonaadi.

                  Soolasegu 100 kg seakaelakarbonaadi kohta: 3,35 kg keedusoola; 40 g antioksüdandina kasutatavat askorbiinhapet (E300); 100 g kaaliumnitraati (E252) või 85 g naatriumnitraati (E251); 500 g rafineeritud kristallsuhkrut.

                  Nn keisri segu 100 kg seakaelakarbonaadi kohta:

                              —

                              4,0 kg harilikku paprikat (punapipar);

                              —

                              3,0 kg põld-lambaläätsi;

                              —

                              2,0 kg küüslauku;

                              —

                              12,0 l valget veini;

                  sidumisnöör/kanepikedrus.

         Tootmismeetod

      Toote „Kayserovan vrat Trakiya” valmistamiseks kasutatakse värsket, täielikult laagerdunud seakaelakarbonaadi, mille pH on 5,6–6,2. Kondid eemaldatakse lihast ettevaatlikult, nii et lihasgrupid jäävad terveks. Eesmine lõikejoon kulgeb kuklaluu ja esimese kaelalüli vahel ning tagumine joon hõlmab viienda ja kuuenda selgroolüli vahel ning viiendast roidest allpool asuvat roietevahelist ala. Alumine horisontaalne piirjoon läbib esimest viit roiet. Konditustatud liha puhastatakse verest ning vormitakse ja trimmitakse. Viimistletud seakaelakarbonaadid pannakse soolamiseks sobivasse puhtasse mahutisse. Keedusoola, askorbiinhappe, kaaliuminitraadi või naatriuminitraadi ja rafineeritud kristallsuhkru segu hõõrutakse lihatükkidele käsitsi või mehaaniliselt. Temperatuuriga 0–4 °C külmhoidlas asetatakse soolatud kaelakarbonaadid laagerdumiseks tihedalt plastik- või roostevabast terasest mahutitesse. Kolme-nelja päeva pärast paigutatakse lihatükid ümber (ülemiste ja alumiste tükkide kohad vahetatakse) ning need jäetakse samadel tingimustel veel vähemalt kümneks päevaks seisma, kuni tükid on täielikult ja ühtlaselt sooldunud. Iga soolatud kaelakarbonaadi külge tehakse sidumisnöörist silmus ja tükid riputatakse roostevabast terasest vorstikärude puidust ja/või metallist raamidele. Lihatükid ei tohi üksteisega kokku puutuda. Kuni 12 °C õhutemperatuuri juures jäetakse karbonaadid käruraamide külge 24 tunniks nõrguma. Seejärel pannakse lihatükid loomuliku õhuvahetusega või kliimaseadmega kuivatuskambritesse, milles saab reguleerida temperatuuri ja niiskust. Kuivatatakse õhutemperatuuri 12–17 °С ja suhtelise õhuniiskuse 70–85 % juures. Kuivatamise ja laagerdumise jooksul pressitakse lihatükke mitu korda. Pressimine kestab 12–24 tundi. Algne pressimine toimub siis, kui toote „Kayserovan vrat Trakiya” tükid on katsudes mõõdukalt kuivad ja on tunda kerget koorikut. Enne pressimist sorditakse tükid paksuse järgi. Kuivatamine kestab seni, kuni liha on omandanud tihke elastsuse ja veesisaldus ei ületa enam 40 % kogumassist. Pärast lõplikku pressimist kaetakse tükid ühtlaselt 2–3 mm paksuse nn keisri seguga, mis vastavalt retseptile koosneb maitseainetest, veest ja valgest veinist. Seejärel riputatakse lihatükid kuivama seniks, kuni kattesegu on täielikult kuivanud ja koorik moodustunud. Põld-lambaläätsed jahvatatakse eelnevalt hoolikalt ja pannakse 24 tunniks leigesse vette ligunema.
      3.7.   Põllumajandustoote või toidu eripära (määruse (EÜ) nr 1216/2007 artikli 3 lõige 3)

      —   Toote maitse ja lõhnaomadused

      Hoolikalt välja valitud ja sorditud värske seakaelakarbonaad ja nn keisri segu annavad tootele „Kayserovan vrat Trakiya” unikaalse maitse ja lõhna.
      Toote „Kayserovan vrat Trakiya” tootmisel ei kasutata starterkultuure ega happesuse regulaatoreid, tänu millele see toode erineb uuendusliku tehnoloogia abil valmistatud toodetest.
      —   Tükkide iseloomulik lame kuju

      Toote iseloomulik kuju saadakse kuivatamisprotsessi jooksul korduva pressimisega.
      3.8.   Põllumajandustoote või toidu traditsioonilisus (määruse (EÜ) nr 1216/2007 artikli 3 lõige 4)

      Toode „Kayserovan vrat Trakiya” kuulub toorsuitsutatud ja pressitud tükeldamata sealihast hõrgutiste tooterühma. See on üks paljudest lihatoodetest, mida Bulgaarias on toodetud aastakümnete jooksul. Kõnealuse toote valmistamise traditsioon on Bulgaarias kestnud rohkem kui 30 aastat.
      Toote „Kayserovan vrat Trakiya” tootmistehnoloogia ajaloolised andmed ja retsept sisalduvad tootmisnõudeid käsitlevas standardimisdokumendis ON 18-71996-80 – vinnutatud/kuivatatud liha „Plovdiv”, vinnutatud/kuivatatud liha „Rodopa”, toode „Kayserovan svinski vrat Trakiya”, riiklik agrotööstuse liit (NAPS), Sofia, 1980. Vinnutatud/kuivatatud lihatoodete „Plovdiv”, „Rodopa” ja „Kayserovan svinski vrat Trakiya” tootmistehnoloogia on sätestatud 20. oktoobri 1980. aasta tehnilises juhises nr 326, riiklik agrotööstuse liit (NAPS), Sofia, 1980, mille on Plovdivi linnas koostanud uurijad Dzhevizov ja Kiseva.
      Toote „Kayserovan vrat Trakiya” traditsioonilise tootmismeetodi kohaselt tuleb kuivatamisprotsessi jooksul hoida teatavaid näitajaid (temperatuur ja niiskus) teataval tasemel. Lisaks sellele kasutatakse erandina Euroopa Parlamendi ja nõukogu määruse (EÜ) nr 853/2004 (3) artikli 10 lõikest 4 puidust pealispinnaga presse. Sellega saavutatakse soodsad tingimused soovitud mikrofloora tekkimiseks loomulikul laagerdumisel kuivatamisprotsessi käigus. Pressimisega antakse tootele iseloomulik lame kuju ning selle käigus kujuneb toote iseloomulik traditsiooniline maitse, mis on püsinud tänase päevani muutumatuna.
      3.9.   Eripära kontrollimise miinimumnõuded ja kord (määruse (EÜ) nr 1216/2007 artikkel 4)

      Toote „Kayserovan vrat Trakiya” tootmisprotsessi ajal ja järel kontrollitakse:

                  —

                  kasutatud liha ja muude koostisainete vastavust spetsifikaadi punkti 3.6 nõuetele;

                  —

                  retseptis kindlaks määratud liha, muude koostisainete ja soolamissegu suhte järgimist sel ajal, kui soolamissegu doseeritakse ja segatakse lihaga, ning retseptis täpsustatud koostis- ja lisaainete kogustest kinnipidamist;

                  —

                  vormitud lihatükkide soolamisel tootmistehnoloogia nõuetekohast rakendamist vastavalt punktile 3.6;

                  —

                  toote nõrgumise ja kuivatamise jooksul temperatuuri ja niiskust käsitlevate nõuete täitmist, sealhulgas ka toote visuaalse kontrollimise teel;

                  —

                  retseptile vastava liha, muude koostisainete ja nn keisri segu suhte järgimist sel ajal, kui kõnealust segu doseeritakse ja segatakse liha koostisainetega, ning retseptis täpsustatud koostis- ja lisaainete kogustest kinnipidamist;

                  —

                  nn keisri segu jaoks kasutatud valge veini selgust ja kõlblikkuskuupäeva ning veinikoguse vastavust punkti 3.6 kohasele retseptile;

                  —

                  toote visuaalse kontrollimise teel korralikku välimust ja värvust, et teha kindlaks, mil määral on nn keisri segu moodustanud kooriku toote pealispinnale;

                  —

                  organoleptiliste analüüsidega lõpptoote lõikepinna nõuetele vastavat konsistentsi, lõhna ja maitset;

                  —

                  tunnustatud laborimeetmetega lõpptoote vastavust spetsifikaadi punkti 3.5 füüsikalis-keemilistele näitajatele.

            Eespool nimetatud näitajaid kontrollitakse kord aastas. Kui mõnes tootmisetapis avastatakse rikkumine, suurendatakse kontrollimise sagedust ja kontrollitakse iga kuue kuu järel.
      4.   Tootetõendust kontrollivad ametiasutused või sertifitseerimisasutused

      4.1.   Nimi ja aadress

      Nimi: Q Certificazioni S.r.l.
      Aadress: Villa Parigini, loc. Basciano, 53035 Monteriggioni (SI), Itaalia;

                  Bulgaaria 4000 Plovdiv No 42a, Ulitsa Leonardo da Vinci

                  Telefon/faks: +359 32649228

                  Mobiiltelefon: +359 897901680

                  E-posti aadress: office@qci.bg

                  ☐ Riigiasutus

                  ☒ Eraettevõte

            4.2.   Ametiasutuse või sertifitseerimisasutuse konkreetsed ülesanded

      Punktis 4.1 osutatud kontrollimisasutus kontrollib toote vastavust kõigile spetsifikaadis sätestatud kriteeriumidele.

         (1)  Nõukogu määrus (EÜ) nr 509/2006, 20. märts 2006, põllumajandustoodete ja toidu garanteeritud traditsiooniliste eritunnuste kohta (ELT L 93, 31.3.2006, lk 1). Asendatud määrusega (EL) nr 1151/2012.

         (2)  Komisjoni määrus (EÜ) nr 1216/2007, 18. oktoober 2007, millega kehtestatakse nõukogu määruse (EÜ) nr 509/2006 (põllumajandustoodete ja toidu garanteeritud traditsiooniliste eritunnuste kohta) üksikasjalikud rakenduseeskirjad (ELT L 275, 19.10.2007, lk 3).

         (3)  Euroopa Parlamendi ja nõukogu määrus (EÜ) nr 853/2004, 29. aprill 2004, millega sätestatakse loomset päritolu toidu hügieeni erieeskirjad (ELT L 139, 30.4.2004, lk 55).